Document ID: /fineweb-2-swissfilter-quality_10-filterrobots/filtered/02038.jsonl.gz/1821

En il territori da la Val de Magin a Roveredo è in rimnader da bulieus sa blessà la sonda perquai ch'el è crudà d'ina spunda taissa e glischnusa giuadora e sa tschentà en in letg d'in aual, communitgescha la Polizia chantunala. La Rega ha sgulà il blessà en l'ospital a Lugano.
L'um da 51 onns era vi da rimnar bulieus cun dus collegas. Insacura ha el dentant bandunà ils collegas ed er la senda da viandar. Malgrà sias blessuras considerablas ha l'um pudì sa runar enfin sin ina via, nua ch'ils collegas han chattà el.